CELEX: 32019R1375
Language: el
Date: 2019-08-26 00:00:00
Title: Εκτελεστικός κανονισμός (ΕΕ) 2019/1375 της Επιτροπής, της 26ης Αυγούστου 2019, για την 305η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

27.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 223/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1375 ΤΗΣ ΕΠΙΤΡΟΠΗΣ
         της 26ης Αυγούστου 2019
         για την 305η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 περιλαμβάνει τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
                  
               
                     (2)
                  
                  
                     Στις 20 Αυγούστου 2019 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Αυγούστου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               
                  Προϊσταμένη της Υπηρεσίας Μέσων Εξωτερικής Πολιτικής
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Το παράρτημα Ι του κανονισμού (ΕΚ) αριθ. 881/2002 του Συμβουλίου τροποποιείται ως εξής:
            Τα στοιχεία ταυτοποίησης για την ακόλουθη καταχώριση υπό τον τίτλο «Φυσικά πρόσωπα» τροποποιούνται ως εξής:
            «BAH AG MOUSSA (Ισχυρό ψευδώνυμο: α) Ag Mossa β) Ammi Salim). Ιθαγένεια: Μάλι. Ημερομηνία κατονομασίας που αναφέρεται στο άρθρο 7δ παράγραφος 2) στοιχείο θ): 14.8.2019.» αντικαθίσταται από το ακόλουθο κείμενο:
            
               «BAH AG MOUSSA (Ισχυρό ψευδώνυμο: α) Ag Mossa β) Ammi Salim). Ημερομηνία γέννησης: α) 1.1.1958, β) 31.12.1952, γ) 28.10.1956. Ιθαγένεια: Μάλι. Ημερομηνία κατονομασίας που αναφέρεται στο άρθρο 7δ παράγραφος 2) στοιχείο θ): 14.8.2019.»